ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
திரைப்பட ஒளிப்பதிவு திருத்த மசோதா 2023 நாடாளுமன்றத்தில் இன்று நிறைவேறியது
சினிமா திருட்டை ஒழிக்கவும், திரைத்துறையை மேலும் மேம்படுத்தவும் இந்த மசோதா கொண்டுவரப்பட்டது என்று மத்திய தகவல் மற்றும் ஒலிபரப்புத்துறை அமைச்சர் அனுராக் சிங் தாக்கூர் தெரிவித்துள்ளார்
திரைத்துறைக்கு ரூ.20,000 கோடி இழப்பு ஏற்படுத்தும் சினிமா திருட்டைத் தடுக்க திருத்தங்கள்: திரு தாக்கூர்
திரைப்பட உரிமத்தை 10 ஆண்டுகளுக்கு ஒரு முறை புதுப்பிக்க வேண்டும் என்ற நிபந்தனையை நீக்கி, வாழ்நாள் முழுவதும் செல்லுபடியாகும் வகையில் மத்திய அரசு மாற்றியுள்ளது: திரு தாக்கூர்
40 ஆண்டுகளுக்குப் பின் திரைப்பட ஒளிப்பதிவு சட்டத்தில் திருத்தம் செய்யும் வரலாற்று சிறப்புமிக்க மசோதா நாடாளுமன்றத்தில் நிறைவேறியது
கேம்-கார்டிங்கைத் தவிர, ஆன்லைன் சினிமா திருட்டின் உண்மையான அச்சுறுத்தல் தண்டனைக்குரியதாக மாற்றப்பட்டுள்ளது
கடுமையான தண்டனையாக குறைந்தபட்சம் 3 மாத சிறைத்தண்டனையும் ரூ.3 லட்சம் அபராதமும் விதிக்கப்படும். இது 3 ஆண்டுகள் வரை சிறைத்தண்டனை மற்றும் தணிக்கை செய்யப்பட்ட மொத்த உற்பத்தி செலவில் 5% என நீடிக்கப்படலாம்
உச்ச நீதிமன்றத் தீர்ப்புகளை உள்ளடக்கி திரைப்படங்களுக்கு சான்றிதழ் வழங்கும் செயல்பாட்ட
திரைப்பட ஒளிப்பதிவு திருத்த மசோதா 2023 மக்களவையில் இன்று ஒப்புதல் பெற்றதன் மூலம் நாடாளுமன்றத்தில் நிறைவேற்றப்பட்டது. இந்த மசோதா 27 ஜூலை 2023 அன்று மாநிலங்களவையில் விவாதத்திற்குப் பிறகு நிறைவேற்றப்பட்டது . 1952-ம் ஆண்டு ஒளிப்பதிவு சட்டத்தில் கடைசியாக 1984-ம் ஆண்டு திருத்தங்கள் செய்யப்பட்டதால், 40 ஆண்டுகளுக்குப் பிறகு ஒளிப்பதிவு சட்டத்தில் திருத்தம் செய்யும் வரலாற்று சிறப்புமிக்க மசோதா நாடாளுமன்றத்தில் நிறைவேற்றப்பட்டது. சில மதிப்பீடுகளின் அடிப்படையில் திரைத்துறைக்கு ரூ.20,000 கோடி இழப்பு ஏற்படுத்தும் சினிமா திருட்டு அச்சுறுத்தலை முற்றிலுமாகத் தடுப்பதை இந்த வரலாற்று சிறப்புமிக்க மசோதா நோக்கமாகக் கொண்டுள்ளது. குறைந்தபட்சம் 3 மாதம் சிறைத் தண்டனையும், ரூ.3 லட்சம் அபராதமும் விதிக்கப்படுவதோடு தணிக்கை செய்யப்பட்ட மொத்த உற்பத்தி செலவில் 5% வரை 3 ஆண்டுகள் வரை சிறைத்தண்டனையும் அபராதமும் விதிக்கப்படலாம்.
ஒளிப்பதிவு  மசோதா, 2023 இன்று மக்களவையில் பரிசீலனைக்கு எடுத்துக் கொள்ளப்பட்டு நிறைவேற்றப்பட்டபோது பேசிய மத்திய தகவல் மற்றும் ஒலிபரப்புத் துறை அமைச்சர் திரு அனுராக் சிங் தாக்கூர், "நமது வளமான கலாச்சாரம், பாரம்பரியம் மற்றும் பன்முகத்தன்மையைக் காட்டும் கதைசொல்லிகளின் நாடாக இந்தியா அறியப்படுகிறது. அடுத்த 3 ஆண்டுகளில் நமது திரைப்படத் துறை 100 பில்லியன் டாலராக வளர்ந்து, லட்சக்கணக்கான மக்களுக்கு வேலைவாய்ப்பை வழங்கும். மாறிவரும் காலத்தின் தேவைகளைக் கருத்தில் கொண்டு, சினிமா திருட்டைத் தடுக்கவும், திரைத்துறையை மேலும் மேம்படுத்தவும் இந்த மசோதாவை கொண்டு வந்துள்ளோம். திரைத்துறைக்கு ரூ.20,000 கோடி இழப்பு ஏற்படுத்தும் சினிமா திருட்டின் அச்சுறுத்தலை இந்த திருத்தங்கள் முழுமையாகத் தடுக்கும் ”என்றார்.
உள்துறை அமைச்சகம்
சிறைகளில் உள்ள விசாரணைக் கைதிகளின் பிரச்சினைக்கு தீர்வு காண உள்துறை அமைச்சகம் பல்வேறு நடவடிக்கைகளை மேற்கொண்டு வருகிறது
பிரதமர் திரு நரேந்திர மோடியின் தலைமையின் கீழ், மத்திய உள்துறை மற்றும் கூட்டுறவு துறை அமைச்சருமான திரு அமித்ஷாவின் வழிகாட்டுதலின்படி, சிறைகளில் உள்ள விசாரணைக் கைதிகளின் பிரச்னைக்கு தீர்வு காண உள்துறை அமைச்சகம் பல்வேறு நடவடிக்கைகளை எடுத்து வருகிறது. குற்றவியல் நடைமுறைச் சட்டத்தில் பிரிவு 436A ஐச் சேர்ப்பது, புதிய அத்தியாயத்தைச் சேர்ப்பது போன்றவை இதில் அடங்கும். ஏழைக் கைதிகளுக்கு சட்ட சேவைகள் ஆணையத்தின் மூலம் பல்வேறு நிலைகளில் இலவச சட்ட உதவிகள் வழங்கப்பட்டு வருகின்றன.
பட்ஜெட்டின் பலன்கள் சமூகத்தின் அனைத்துப் பிரிவினருக்கும் நீட்டிக்கப்படுவதை உறுதிசெய்ய, பட்ஜெட்டின் முன்னுரிமைகளில் ஒன்றான வழிகாட்டும் ‘சப்தரிஷிகள்’ கடைசி மனிதரையும் அடையச்செய்வதும் இதில் அடங்கும். இதன் கீழ், ‘ஏழை கைதிகளுக்கு ஆதரவு’ என்ற அறிவிப்பும் இடம் பெற்றுள்ளது. சிறைகளில் இருக்கும், அபராதம் அல்லது ஜாமீன் தொகையை செலுத்த முடியாத ஏழை மக்களுக்கு தேவையான நிதியுதவியை இது வழங்குகிறது. அவர்களில் பெரும்பாலோர், சமூக ரீதியாக பின்தங்கிய அல்லது தாழ்த்தப்பட்ட வகுப்பைச் சேர்ந்தவர்களாகவோ, குறைந்த கல்வி மற்றும் வருமானம் கொண்டவர்களாகவோ உள்ளனர். இத்தகைய ஏழைக் கைதிகள் சிறையிலிருந்து வெளியே வருவதற்கு இது உதவும்.
இந்தத் திட்டத்தின் விரிவான வரையறைகள் சம்பந்தப்பட்டவர்களுடன் கலந்தாலோசித்து இறுதி செய்யப்பட்டுள்ளன. இதன் கீழ் ஜாமீன் பெற முடியாத ஏழை கைதிகள், அபராதம் மற்றும் ஜாமீன் தொகை செலுத்தாததால் சிறைகளில் இருந்து விடுவிக்கப்படாதவர்களுக்கு நிவாரணம் அளிக்க மத்திய அரசு மாநிலங்களுக்கு நிதி உதவி வழங்கும்.
சிறைச்சாலைகள் குற்றவியல் நீதி அமைப்பின் ஒரு முக்கிய பகுதியாகும், மேலும் சட்டத்தின் ஆட்சியை நிலைநிறுத்துவதில் குறிப்பிடத்தக்க பங்கு வகிக்கிறது. உள்துறை அமைச்சகம் அவ்வப்போது பல்வேறு ஆலோசனைகள் மூலம் முக்கியமான வழிகாட்டுதல்களை மாநில அரசுகளுடன் பகிர்ந்து கொள்கிறது. சிறைகளில் பாதுகாப்பு உள்கட்டமைப்பை மேம்படுத்துவதற்கும் நவீனப்படுத்துவதற்கும் மாநில அரசுகளுக்கு மத்திய உள்துறை அமைச்சகம் நிதியுதவி அளித்து வருகிறது.
---
VJ/PKV/KPG
(Visitor Counter : 98
பிரதமர் அலுவலகம்
ஆந்திர பிரதேச மாநிலம் நெல்லூரில் நடைபெற்ற பொதுக்கூட்டத்தில் நெரிசலால் ஏற்பட்ட உயிரிழப்பிற்கு பிரதமர் இரங்கல்
பிரதமரின் தேசிய நிவாரண நிதியிலிருந்து உதவித் தொகை அறிவிப்பு
ஆந்திர பிரதேச மாநிலம் நெல்லூர் மாவட்டத்தில் நடைபெற்ற பொதுக்கூட்டம் ஒன்றில் கூட்ட நெரிசலால் ஏற்பட்ட உயிரிழப்பிற்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துக் கொண்டுள்ளார்.
இந்த சம்பவத்தில் உயிரிழந்தவர்களின் குடும்பத்தினருக்கு பிரதமரின் தேசிய நிவாரண நிதியிலிருந்து தலா ரூ. 2 லட்சமும், காயமடைந்தவர்களுக்கு தலா ரூ. 50,000மும் வழங்கப்படும் என்றும் பிரதமர் அறிவித்துள்ளார்.
பிரதமர் அலுவலகம் வெளியிட்டுள்ள ட்விட்டர் பதிவில் கூறியிருப்பதாவது:
“ஆந்திர மாநிலம் நெல்லூரில் நடைபெற்ற பொதுக் கூட்டத்தில் நெரிசலால் ஏற்பட்ட உயிரிழப்பை அறிந்து மிகவும் துயரமடைந்தேன். உயிரிழந்தவர்களின் குடும்பத்தினருக்கு எனது ஆழ்ந்த இரங்கல்கள். காயமடைந்தவர்கள் விரைவில் குணமடைய வாழ்த்துக்கள். பிரதமரின் தேசிய நிவாரண நிதியிலிருந்து உயிரிழந்தோரின் குடும்பத்தினருக்கு தலா ரூ. 2 லட்சம், காயமடைந்தவர்களுக்கு தலா ரூ. 50,000 வழங்கப்படும்: பிரதமர் @narendramodi”
---------------
(RB/PKV/RR
(
அறிவியல் மற்றும் தொழில்நுட்பத்துறை
உணர்வு தொழில்நுட்ப அடிப்படையிலான நீர்ப்பாசன முறை தண்ணீரை சேமிப்பதோடு விவசாயிகளின் வருமானத்தை அதிகரிக்கிறது
வடிகட்டுதல் தொழில்நுட்பத்தைப் பயன்படுத்தும் உணர்வு தொழில்நுட்ப அடிப்படையிலான நீர்ப்பாசன அமைப்பு, நவேலிம் அருகே சால் நதி மற்றும் கோவாவின் கோர்டலிமில் உள்ள நௌடா ஏரி ஆகியவற்றில் நிறுவப்பட்டுள்ள இணைய/கைபேசி செயலி மூலம் கட்டுப்படுத்தப்பட்டு, அப்பகுதியில் தண்ணீர் வீணாவதைத் தடுப்பதோடு விவசாயிகள் பாசனத்தைக் கண்காணிப்பதை எளிதாக்குகிறது.
உணர்வு தொழில்நுட்பம் மூலம் ஈரப்பத மதிப்புகள் கண்டறியப்பட்டு தேவை உள்ளபோது மட்டுமே மோட்டார் இயக்கப்படுகிறது. இந்த செயல்முறை நீர் அரிப்பைத் தடுப்பதோடு வயல் முழுவதும் மண்ணின் தரத்தை பராமரித்து நேரத்தையும் மிச்சப்படுத்தியுள்ளது. குறிப்பாக, தினசரி கூலி விவசாயிகள் தங்கள் அறுவடைகளை சந்தையில் விற்க அவர்களுக்கு சுதந்திரம் மற்றும் நெகிழ்வுத்தன்மையை அளிக்கிறது. இதனால் அவர்கள் உழைப்பு குறைந்து, வருமானமும் அதிகரிக்கிறது.
கோவாவின் தேசிய தொழில்நுட்ப நிறுவனத்துடன் இணைந்து தி எனர்ஜி அண்ட் ரிசோர்சஸ் இன்ஸ்டிடியூட்  மூலம் இந்த நீர்ப்பாசன முறை செயல்படுத்தப்படுகிறது. மேலும், மத்திய அரசின் அறிவியல் மற்றும் தொழில்நுட்பத் துறையின் ஆதரவையும் பெற்றுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816337
சுகாதாரம் மற்றும் குடும்ப நலத்துறை அமைச்சகம்
"தொற்றுநோய் நம்மைத் தடுக்க அனுமதிக்க முடியாது"; டாக்டர் ஹர்ஷ் வர்தன் கோவிட் -19 தொற்றுநோயின் பின்னணியில் இருதரப்பு சுகாதார ஒத்துழைப்பு குறித்து ஸ்வீடிஷ் பிரதிநிதியுடன் விவாதித்தார்.
ஸ்வீடன் சுகாதார மற்றும் சமூக விவகார அமைச்சர் திருமதி லீனா ஹாலெங்கிரெனை இன்று இணையம் மூலம் அழைத்த, மத்திய சுகாதார மற்றும் குடும்பநலத்துறை அமைச்சர் டாக்டர் ஹர்ஷ் வர்தன், சுகாதார மற்றும் மருத்துவத்துறையில் ஒத்துழைப்பு குறித்து விவாதித்தார்.
இரு நாடுகளில் கோவிட்-19 தொற்றின் நிலை மற்றும் கட்டுப்பாட்டு நடவடிக்கைகள் குறித்தும், அதைக் கையாள்வதற்கான எதிர்காலப் பார்வை குறித்தும் இரு சுகாதார அமைச்சர்களும் விரிவாக விவாதித்தனர்.
டாக்டர் ஹர்ஷ் வர்தன், இந்தோ-ஸ்வீடிஷ் இடையே பல ஆண்டுகளாக உள்ள துடிப்பான நட்பின் காரணாமாக கூட்டாகப் பணிக்குழு மட்டத்தில் பத்துக்கும் மேற்பட்ட இருதரப்புக் கூட்டங்களைக் கடந்து வந்துள்ளதாகத் தெரிவித்தார்.
கோவிட் -19, தொற்றுநோயைக் கையாளும் போது இந்தியா கற்றுக்கொண்ட பாடங்கள் குறித்து, டாக்டர் ஹர்ஷ் வர்தன் கூறுகையில், “இந்தியா 1.35 பில்லியன் மக்கள்தொகை கொண்ட நாடு என்றாலும், இந்தியா 61 சதவீததிற்கும் அதிகமான மீட்பு விகிதத்தையும், 2.78 சதவீத இறப்பு விகிதத்தையும் கொண்டுள்ளதுடன், ஒவ்வொரு நாளும் 2.5 லட்சம் பேர் சோதனைக்கு உட்படுத்தப்படுகிறார்கள். நான்கு மாதங்களுக்கு முன்பு ஒரு ஆய்வகத்திலிருந்து, கோவிட்-19 ஐக் கண்டறிய பரிசோதனைகள் செய்யப்பட்ட நிலையில், இப்போது 1100க்கும் மேற்பட்ட ஆய்வகங்கள் உள்ளன. இந்திய அரசாங்கத்தால் சுறுசுறுப்பான, முன்கூட்டியே மற்றும் தரப்படுத்தப்பட்ட அணுகுமுறையுடன் கூடிய மூன்று அடுக்கு கோவிட் சுகாதார உள்கட்டமைப்பில் எந்த நேரத்திலும் வீழ்ச்சியைக் காட்டாத அளவுக்கு கட்டமைப்பு ஆகியவற்றுடன் கணிசமான எண்ணிக்கையிலான படுக்கைகள் தயார் நிலையில் வைத்திருப்பது ஆகியவற்றை உறுதி செய்தது ”என்று அவர் மேலும் கூறினார்.
இந்தியா புதிய கொரோனா வைரஸ் பரவலைக் கட்டுபடுத்துவதை ஒரு வாய்ப்பாக பயன்படுத்தியுள்ளது என்று டாக்டர் ஹர்ஷ் வர்தன் கூறினார். மேலும், முன்னணியில் இருந்து வழி நடத்திய நமது ஆற்றல் மிக்க மற்றும் தொலை நோக்குள்ள பிரதமராலும், பல்வேறு மட்டங்களில் பின்பற்றப்பட்ட ‘முழு அரசாங்கத்தின்’ அணுகுமுறையால் இது நிகழ்ந்துள்ளது. ஜனவரி 8 முதல், புதிய நோய்க்கிருமி குறித்து சீனா உலகை எச்சரித்த ஒரு நாள் கழித்து, கடல்வழித் துறைமுகங்கள் மற்றும் விமான நிலையங்களில் நுழைவு கண்காணிப்புகளை அரசாங்கங்கள் ஒருங்கிணைந்து தீவிர நடவடிக்கைகள் மேற்கொண்டன. இது அதன் சமூகக் கண்காணிப்பை வலுப்படுத்தியதுடன், விரிவான சுகாதார மற்றும் பயண ஆலோசனைகளையும் வெளியிட்டது, மேலும் ஆயிரக்கணக்கான குடிமக்கள் மற்றும் வெளிநாட்டினரையும் வெளியேற்றியது. இந்தியா இப்போது 100 தனிநபர் பாதுகாப்பு உபகரணங்களில் இருந்த உற்பத்தி அலகுகளை ஒரு நாளைக்கு 5 லட்சம் என்ற அளவில் உற்பத்தி செய்கிறது, அதே போல் அதன் N95 முகமூடிகள் மற்றும் வென்டிலேட்டர்களின் உற்பத்தியையும் அதிகரித்துள்ளது”. அத்துடன் 100க்கும் மேற்பட்ட நாடுகளுக்கு இந்தியா ஹைட்ராக்ஸி குளோராகுவினை வழங்கியுள்ளது என்று டாக்டர் ஹர்ஷ் வர்தன், ஸ்வீடிஷ் பிரதிநிதிக்குத் தெரிவித்தார்.
குடியரசுத் தலைவர் செயலகம்
பிரணாப் முகர்ஜியின் பிறந்ததினத்தை முன்னிட்டு குடியரசுத் தலைவர் அவருக்கு மரியாதை செலுத்தினார்
முன்னாள் குடியரசுத் தலைவர் பிரணாப் முகர்ஜியின் பிறந்ததினத்தை முன்னிட்டு குடியரசுத் தலைவர் திரு. ராம் நாத் கோவிந்த் இன்று  அவருக்கு மரியாதை செலுத்தினார். உத்தராகண்ட் மாநில ஆளுநர் மாளிகையில் உள்ள பிரணாப் முகர்ஜியின் திருவுருவப் படத்துக்கு அவர் மலர் தூவி மரியாதை செலுத்தினார்
(Visitor Counter : 132
ஜல்சக்தி அமைச்சகம்
ஜல்ஜீவன் திட்டம் மூலம் 3.5 கோடி கிராம வீடுகளுக்கு குடிநீர் குழாய் இணைப்பு
ஜல்ஜீவன் திட்டம் மூலம் 3.5 கோடி கிராம வீடுகளுக்கு, குடிநீர் குழாய் இணைப்பு வழங்கப்பட்டுள்ளது.
2024ம் ஆண்டுக்குள் கிராமங்களில் உள்ள அனைத்து வீடுகளுக்கும், குடிநீர் குழாய் இணைப்பு வழங்க ஜல் ஜீவன் திட்டத்தை பிரதமர் திரு. நரேந்திரமோடி 2019ம் ஆண்டு ஆகஸ்ட் 15ம் தேதி தொடங்கி வைத்தார்.
தற்போது 3.53 கோடி கிராம வீடுகளுக்கு குடிநீர் குழாய் இணைப்பு வழங்கப்பட்டுள்ளது.
கடந்த 2019ம் ஆண்டு ஆகஸ்ட் 15ம் தேதி நிலவரப்படி, மொத்தம் இருந்த 18.93 கோடி கிராம வீடுகளில், 3.23 கோடி  வீடுகளுக்கு மட்டுமே குடிநீர் குழாய் இணைப்பு இருந்தது.
மாநிலங்கள் / யூனியன் பிரதேசங்கள் மேற்கொண்ட அயராத முயற்சிகளால், தற்போது 3.53 கோடி வீடுகளுக்கு குடிநீர் குழாய் இணைப்பு வழங்க உதவியுள்ளது.
மேலும் 52 மாவட்டங்கள், 77 ஆயிரம் கிராமங்களில் ஒவ்வொரு வீட்டுக்கும் குடிநீர் குழாய் இணைப்பு உள்ளது. தற்போது 6.76 கோடி  கிராம வீடுகளுக்கு குழாய் மூலம் தண்ணீர் கிடைக்கிறது.
100 சதவீதம் குடிநீர் குழாய் இணைப்பு பெற்ற முதல் மாநிலமாக கோவா உள்ளது. இதற்கு அடுத்ததாக தெலங்கானா உள்ளது. சமபங்கு மற்றும் உள்ளடக்கம் கொள்கைப்படி ஒவ்வொரு வீட்டுக்கும் பாதுகாப்பான குடிநீர் வழங்குவதில் மாநிலங்கள் / யூனியன் பிரதேசங்கள் போட்டி போட்டுக் கொண்டு செயல்படுகின்றன.
தரமான குடிநீர் ஒவ்வொரு வீட்டுக்கும் போதிய அளவில் வழங்க வேண்டும் என்ற நோக்கில் ஜல் ஜீவன் திட்டம் மாநில அரசுகளுடன் இணைந்து மேற்கொள்ளப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1698636
-----
(Visitor Counter : 302
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 191.96 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 15,044 கொவிட் சிகிச்சை பெறுபவர்கள் எண்ணிக்கை 0.03 சதவிதமாக உள்ளது.
குணமடைந்தோர் விகிதம் தற்போது 98.75 சதவீதம்
கடந்த 24 மணி நேரத்தில் 2,614 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,92,455 என அதிகரித்துள்ளது.
கடந்த 24 மணி நேரத்தில் 2,259 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.50 சதவீதம் ஆகும்
வாராந்திர பாதிப்பு விகிதம் 0.53 சதவீதம் ஆகும்
இதுவரை மொத்தம் 84.58 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,51,179 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1826789
பாதுகாப்பு அமைச்சகம்
ராணுவ காவல் படையில் மகளிர் காவலர்களின் முதல் பிரிவு இந்திய ராணுவத்தில் சேர்ப்பு
பெங்களூருவில் உள்ள ராணுவ காவல்படை மையம் மற்றும் பள்ளியில், 83 மகளிர் காவலர்களின் முதல் பிரிவு இந்திய ராணுவத்துடன் இணையும் நிகழ்வைக் குறிக்கும் அணிவகுப்பு, துரோணாச்சாரியா மைதானத்தில் மே 8-ஆம் தேதி நடைபெற்றது.
அணிவகுப்பை மேற்பார்வையிட்ட ராணுவ காவல்படை மையம் மற்றும் பள்ளியின் படைத்தலைவர், புதிதாக இணைய உள்ள மகளிர் காவலர்களுக்கு பாராட்டு தெரிவித்ததுடன் அடிப்படை இராணுவப் பயிற்சி, காவல் படை பணிகள், போரில் குற்றம் சாட்டப்பட்டு சிறையிலிருப்பவர்களின் மேலாண்மை, அனைத்து வாகனங்களின் பராமரிப்பு மற்றும் தொலைத்தொடர்பு போன்ற பல்வேறு பிரிவுகளில் 61 வாரங்கள் பயிற்சியை நிறைவு செய்தமைக்காக வாழ்த்து தெரிவித்தார்.
நாட்டிற்காக தன்னலமற்ற சேவையில் மகளிர் காவலர்கள் ஈடுபடும் போது, பல்வேறு சூழ்நிலைகளில் திறம்பட பணிபுரிவதற்கு, அவர்களுக்கு அளிக்கப்பட்ட பயிற்சிகள் பேருதவியாக இருக்கும் என்று அவர் நம்பிக்கை தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://www.pib.gov.in/PressReleasePage.aspx?PRID=1717027
-----
(Visitor Counter : 172
சுற்றுச்சூழல் மற்றும் வனத்துறை அமைச்சகம்
தேசிய புலிகள் பாதுகாப்பு ஆணையக் கூட்டம் முதல்முறையாக தலைநகருக்கு வெளியே அருணாச்சலப்பிரதேசத்தில் நடைபெற்றது
தேசிய புலிகள் பாதுகாப்பு ஆணையத்தின் 20-வது கூட்டம் அருணாச்சலப்பிரதேசத்தில் உள்ள பாக்கே புலிகள் சரணாலயத்தில் மத்திய சுற்றுச்சூழல் மற்றும் வனத்துறை அமைச்சர் திரு பூபேந்தர் யாதவ் தலைமையில் இன்று நடைபெற்றது. முதல் முறையாக தலைநகருக்கு வெளியே இக் கூட்டம் நடைபெற்றது.
அப்போது பேசிய அமைச்சர், நாடு முழுவதும் உள்ள புலிகள் சரணாலயத்தை மேம்படுத்த வேண்டும் என்று தெரிவித்தார். அதே நேரத்தில் காடுகளை சார்ந்து வாழும் மக்களின் வாழ்வாதாரம் உறுதி செய்யப்பட வேண்டும் என்றும் கூறினார்.
காடுகள் மற்றும் புலிகள் சரணாலய வளர்ச்சிக்கு உள்ளூர் மக்கள் ஈடுபாட்டுடன் செயல்பட வேண்டும் என்று அமைச்சர் வலியுறுத்தினார். பல்வேறு விவகாரங்களை எதிர்கொள்ளும் வனத்துறை அதிகாரிகள், உள்ளூர் கிராமத்தினர், நிபுணர்கள், மாணவர்கள் உள்பட அனைத்துத்தரப்பினருடனும் பேச்சு நடத்த வேண்டும் என்று தெரிவித்தார்.
இந்நிகழ்ச்சியில் உள்ளூர் கிராமத்தினர் தங்களது ஏர்கன் வகையிலான சுமார் நூறு துப்பாக்கிகளை ஒப்படைத்தனர். இவ்வகை துப்பாக்கிகள் வடகிழக்கு மாநிலங்களில் மிகப்பெரிய பிரச்சனையாக இருந்து வந்தது. அருணாச்சல பிரதேசத்தில் கடந்த 2021-ம் ஆண்டு மார்ச் மாதம் ஏர்கன் ஒப்படைப்பு இயக்கம் தொடங்கப்பட்டதில் இருந்து பெரும்பான்மையோர் தங்களது துப்பாக்கிகளை ஒப்படைத்துள்ளனர்.
மேலும் விவரங்களுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1815188
பிரதமர் அலுவலகம்
‘ஏழைகள் நல மாநாட்டில்’ பங்கேற்க மே 31 அன்று பிரதமர் சிம்லா செல்கிறார்
மோடி அரசின் எட்டு ஆண்டுகள் நிறைவையடுத்து நாடு முழுவதும் ஏழைகள் நல மாநாட்டிற்கு ஏற்பாடு செய்ப்பட்டுள்ளது
நாடு முழுவதும் தேர்ந்தெடுக்கப்பட்ட மக்கள் பிரதிநிதிகள் பொதுமக்களுடன் நேரடியாக கலந்துரையாடும் நிகழ்ச்சியை இது கொண்டிருக்கும்
ஒன்பது அமைச்சகங்கள் துறைகள் சார்ந்த திட்டங்களின் பயனாளிகளுடன் பிரதமர் கலந்துரையாடுவார்
பிரதமரின் விவசாய நிதியின் 11-வது தவணையையும் பிரதமர் விடுவிப்பார்
2022 மே 31 அன்று பிரதமர் திரு நரேந்திர மோடி இமாசலப்பிரதேசத்தின் சிம்லாவுக்கு செல்லவிருக்கிறார். அன்று காலை 11 மணிக்கு ‘ஏழைகள் நல மாநாட்டில்’ பிரதமர் பங்கேற்பார். பிரதமர் தலைமையிலான அரசின் எட்டு ஆண்டுகள் நிறைவைக் குறிக்கும் இந்தப் புதுமையான பொதுமக்கள் பங்கேற்கும் நிகழ்ச்சி நாடு முழுவதும் உள்ள மாநில தலைநகர்கள், மாவட்ட தலைமையிடங்கள், விவசாய அறிவியல் மையங்கள் ஆகியவற்றில் ஏற்பாடு செய்யப்பட்டுள்ளது.
அரசால் மேற்கொள்ளப்படும் பல்வேறு நலத்திட்டங்கள் பற்றி கருத்துக்களைப் பெறும் முயற்சியாக நாடு முழுவதும் முதலமைச்சர்கள், மத்திய அமைச்சர்கள், மாநில அமைச்சர்கள், நாடாளுமன்ற உறுப்பினர்கள், சட்டமன்ற உறுப்பினர்கள், இதர தேர்ந்தெடுக்கப்பட்ட மக்கள் பிரதிநிதிகள், ஆகியோர் அவரவர்க்குரிய இடங்களிலிருந்து பொதுமக்களுடன் நேரடியாகக் கலந்துரையாடும் ‘ஏழைகள் நல மாநாடு’ காலை 09:45 மணிக்கு தொடங்கும். காலை 11:00 மணிக்கு பிரதமர் இந்த நிகழ்ச்சியில் இணைவார். பல்வேறு மாநில மற்றும் உள்ளூர் நிலையிலான நிகழ்ச்சிகள், நடைபெறுவதையடுத்து இந்த மாநாடு தேசிய அளவிலானதாக மாறும். இந்த மாநாட்டில் மத்திய அரசின் ஒன்பது அமைச்சகங்கள் / துறைகளின் பல்வேறு திட்டங்களின் பயனாளிகளுடன் பிரதமர் நேரடியாகக் கலந்துரையாடுவார்.
பல்வேறு அரசுத் திட்டங்கள் தொடர்பாக மக்களிடமிருந்து சுதந்திரமாகவும், வெளிப்படையாகவும் கருத்துக்களை அறிதல், நலத்திட்டங்கள் மக்களின் வாழ்க்கையில் ஏற்படுத்தும் தாக்கத்தை புரிந்துகொள்ளுதல், ஒருங்கிணைக்க மற்றும் முழுமையாக்க வழிகாணுதல் ஆகியவற்றை நோக்கமாகக் கொண்டு நாடு முழுவதும் இத்தகைய கலந்துரையாடலுக்கு ஏற்பாடு செய்யப்பட்டுள்ளது.
பிரதமரின் விவசாய கவுரவிப்பு நிதித் திட்டத்தின் கீழ், 11-வது தவணை நிதிப்பயனையும் பிரதமர் வெளியிடுவார். இதன் மூலம் 10 கோடிக்கும் அதிகமான விவசாய குடும்பங்களைச் சேர்ந்த பயனாளிகளுக்கு ரூ.21,000 கோடி நேரடி பரிமாற்றம் செய்யப்படும். இந்த நிகழ்ச்சியின் போது நாடு முழுவதும் உள்ள 
பயனாளிகளுடன் பிரதமர் கலந்துரையாடுவார்.
-------
(
தொலைதொடர்பு மற்றும் தகவல் தொழில்நுட்ப அமைச்சகம்
தொலைத்தொடர்புத்துறையின் வரலாற்று சிறப்புமிக்க முன் முயற்சி – அரசு தனியார் பங்களிப்பு வாயிலாக 5 ஜி / ஓரான் பரிசோதனை சூழல் முறையில் இந்தியா முன்னிலை
தொலைத்தொடர்பு துறையின் தொழில் நுட்ப பிரிவான தொலைத்தொடர்பு பொறியியல் மையம், 5 ஜி, நெட்வொர்க்கிங், கிளவுடு, & செயலிகள் உள்ளிட்ட பல்வேறு தொழில்நுட்ப சாதன உற்பத்தியில் ஈடுப்பட்டுள்ள திருவாளர்கள், விவிடிஎன் டெக்னாலஜிஸ் நிறுவனத்துடன் புரிந்துணர்வு ஒப்பந்தம் ஒன்றில் இன்று கையெழுத்திட்டுள்ளது.
இந்த ஒப்பந்தத்தில்,தொலைத்தொடர்பு பொறியியல் மையத்தின் துணை தலைமை இயக்குனர் திரு ஏஎஸ் வர்மா, விவிடிஎன் டெக்னாலஜிஸ் நிறுவனத்தில் தலைமை செயல் அதிகாரி திரு நிசாமுல்ஹக் ஆகியோர் கையெழுத்திட்டுள்ளனர்.
பதிவு செய்யப்பட்ட ஸ்டார்ட்அப் நிறுவனங்கள், கண்டுபிடிப்பாளர்கள் மற்றும் குறு,சிறு, நடுத்தர நிறுவனங்களுக்கு இந்த ஒப்பந்தம் பேருதவியாக இருக்கும்.
மேலும் விவரங்களுக்கு இந்த ஆங்கில செய்தி குறிப்பை காணலாம் https://pib.gov.in/PressReleasePage.aspx?PRID=1824200
(Visitor Counter : 134
பிரதமர் அலுவலகம்
ரமலான் பண்டிகையையொட்டி பிரதமர் ஈத்-உல்-பிதர் வாழ்த்து
ஈத்-உல்-பிதர் எனப்படும் ரமலான் பண்டிகையையொட்டி, பிரதமர் திரு நரேந்திர மோடி மக்களுக்கு வாழ்த்து தெரிவித்துள்ளார்.
பிரதமர் வெளியிட்டுள்ள ட்விட்டர் பதிவு வருமாறு:
“ஈதுல் பித்ர் வாழ்த்துகள். நமது சமூகத்தில் நல்லிணக்கம் மற்றும் கருணை உணர்வு மேலும் வளரட்டும். அனைவரின் அற்புதமான ஆரோக்கியம் மற்றும் நல்வாழ்வுக்காகவும் நான் பிரார்த்தனை செய்கிறேன். ஈத் முபாரக்!"
பிரதமர் அலுவலகம்
இங்கிலாந்து இளவரசர் மேன்மைமிகு பிலிப்பின் மறைவுக்கு பிரதமர் இரங்கல்
எடின்பர்க் பிரபு, மேன்மைமிகு இளவரசர் பிலிப் மறைந்ததையொட்டி இங்கிலாந்து மக்கள் மற்றும் அரச குடும்பத்திற்கு பிரதமர் திரு நரேந்திர மோடி தமது இரங்கலை தெரிவித்துள்ளார்.
“எடின்பர்க் பிரபு, மேன்மைமிகு இளவரசர் பிலிப் மறைந்ததையொட்டி இங்கிலாந்து மக்கள் மற்றும் அரச குடும்பத்திற்கு எனது இரங்கல்களை தெரிவித்துக் கொள்கிறேன்.
ராணுவத்தில் சிறப்பாக பணியாற்றிய அவர், பல்வேறு சமூக சேவை நடவடிக்கைகளில் முன்னணியில் இருந்தார். அவரது ஆத்மா சாந்தி அடையட்டும்,” என்று தமது டிவிட்டர் பக்கத்தில் பிரதமர் திரு மோடி பதிவிட்டுள்ளார்.
தகவல் மற்றும் ஒலிபரப்பு அமைச்சகம்
அரசின் கடந்த ஒன்பது ஆண்டு கால கொள்கைகள் இளைஞர் சக்திக்கு அதிகாரம் அளித்ததன் மூலம் இந்தியாவை எவ்வாறு மேம்படுத்தியுள்ளன என்பதை தேசிய மாநாடு விவாதிக்கிறது
சமூகத்தின் பல்வேறு பிரிவுகளின் குடிமக்கள், புதுதில்லி விஞ்ஞான் பவனில் ஒன்று கூடி, கடந்த ஒன்பது ஆண்டுகளில் அரசின் கொள்கைகள் மற்றும் திட்டங்கள் இளைஞர்களின் அதிகாரமளிப்புக்கு எவ்வாறு பங்களித்தன என்பதைப் பற்றி ஆலோசிக்க, "யுவ சக்தி: இந்தியாவை ஊக்கப்படுத்துதல்" என்ற தலைப்பில் மாநாடு நடைபெற்றது. பிரசார் பாரதியால் ஏற்பாடு செய்யப்பட்ட "தேசிய மாநாடு: 9 ஆண்டுகள் சேவை நல்லாட்சி ஏழைகளின் நல்வாழ்வு" மாநாட்டில் இந்த அமர்வு நடைபெற்றது.
தொழில்முனைவோருக்கான ஆதரவை நிறுவன மயமாக்கியதற்காக அரசாங்கம் பெருமைப்பட வேண்டும்”
ஸ்டாண்ட் அப் இந்தியா மற்றும் ஸ்டார்ட்-அப் இந்தியா போன்ற திட்டங்கள் தொழில்முனைவோரை மேம்படுத்துவதில் பெரும் பங்காற்றியுள்ளன என்று எஸ்பிரெசோ டெக்னாலஜிஸ் இயக்குநர் யசோதரா பஜோரியா தெரிவித்தார். வேளாண் இணைய சந்தை பற்றிக் குறிப்பிட்டு, தற்போது தனது விளைபொருட்களை சந்தைப்படுத்தக்கூடிய ஒரு பெண் விவசாயியின் உதாரணத்தை அவர் கூறினார். "உழவர் உற்பத்தியாளர் அமைப்புகள் மற்றும் சுயஉதவிக் குழுக்கள் விவசாயிகள் மற்றும் தொலைதூரப் பகுதிகளில் உள்ள மக்களுக்கு களநிலை ஆதரவை வழங்கியுள்ளன என்றும் அவர் குறிப்பிட்டார்.
"அரசின் கொள்கைகள் பல்வேறு கண்டுபிடிப்புகள் தோன்றுவதற்கு வழிவகுத்தன, அவை நம் வாழ்வின் ஒரு பகுதியாக மாறியுள்ளன"
ரித்தேஷ் அகர்வால், தலைமை நிர்வாக அதிகாரி ஒயோ ரூம்ஸ் கூறுகையில், இன்று நமது அன்றாட வாழ்க்கையின் ஒரு பகுதியாக மாறியுள்ள பல்வேறு சேவைகள் ஒன்பது ஆண்டுகளுக்கு முன்பு இல்லை. "ஸ்டார்ட்-அப்களின் வளர்ச்சியை ஊக்குவிக்கும் இளைஞர்களால் உந்தப்பட்ட இந்தியா மிகச் சிறப்பாக செயல்படுகிறது என்றார்.
"அடிமட்ட அளவில் விளையாட்டு உள்கட்டமைப்பில் முதலீடு செய்வதில் அரசாங்கம் ஒரு சிறந்த வேலையைச் செய்துள்ளது"
டோக்கியோ ஒலிம்பிக்கில் இந்திய ஆடவர் ஹாக்கி அணிக்கு இது ஒரு சிறந்த தருணம் என்று இந்திய ஹாக்கி அணியின் முன்னாள் கேப்டன் வீரேன் ரஸ்குவின்ஹா தெரிவித்துள்ளார். 2016 மற்றும் 2021 க்கு இடையில் நடந்தது என்னவென்றால், விளையாட்டு உள்கட்டமைப்பு நிறைய மேம்பட்டுள்ளது. அடித்தட்டு அளவில் முதலீடு செய்வதில் அரசு சிறப்பான பணிகளை செய்துள்ளது என்றார்.
"கேலோ இந்தியா மற்றும் ஃபிட் இந்தியா போன்ற திட்டங்களுடன் இந்திய விளையாட்டு வீரர்களுக்கு எதிர்காலம் பிரகாசமாக உள்ளது" குத்துச்சண்டை வீரர் அகில் குமார் கூறுகையில், பெரிய போட்டிகளுக்கு முன்பு பிரதமர் விளையாட்டு வீரர்களை சந்தித்து உரையாடும் போது, அது வீரர்களுக்கு நிறைய உந்துதலை அளிக்கிறது. விளையாட்டை ஊக்குவிக்க, விளையாட்டு கலாச்சாரத்தை உருவாக்குவது இன்றியமையாதது என்றார். கேலோ இந்தியா போன்ற அதிகாரமளிக்கும் திட்டங்களால், இந்திய விளையாட்டு வீரர்களுக்கு எதிர்காலம் பிரகாசமாக உள்ளது என்றும் அவர் தெரிவித்தார்.
"சிறிய கிராமங்கள் மற்றும் நகரங்களில் உள்ள திறமைகளை ஊக்குவிப்பதில் அரசு சிறப்பாகச் செயல்பட்டுள்ளது" இந்தியாவிற்கு இது ஒரு உச்ச நேரம் என்றும் அனைத்து வகையான கலை மற்றும் கலாச்சாரம் பற்றிய விழிப்புணர்வு கணிசமாக வளர்ந்துள்ளது என்றும் அவர் கூறினார்.
"இந்தியாவின் தனித்துவமான கதைகளை உலகிற்கு வழங்குமாறு திரைப்பட தயாரிப்பாளர்களை பிரதமர் கேட்டுக் கொண்டுள்ளார்" என்று நடிகர் ரிஷப் ஷெட்டி கூறினார்.
தேர்தல் ஆணையம்
அனைத்து மாநிலங்கள்/ யூனியன் பிரதேசங்களின் தலைமை தேர்தல் அதிகாரிகள் மாநாட்டுக்கு இந்தியத் தேர்தல் ஆணையம் ஏற்பாடு
அனைத்த மாநிலங்கள் மற்றும் யூனியன் பிரதேசங்களின் தலைமை தேர்தல் அதிகாரிகள் மாநாட்டை இந்தியத் தேர்தல் ஆணையம் நேற்று நடத்தியது. வாக்காளர் பட்டியல், வாக்குச்சாவடிகள், நடைபெற்று வரும் சிறப்பு திருத்த நடவடிக்கைகள், தகவல் தொழில்நுட்ப பயன்பாடு, குறைதீர்ப்பு, ஈவிஎம்கள்/ விவிபாட்டுகள், வாக்குப்பதிவு பணியாளர்களுக்கான பயிற்சி மற்றும் திறன் கட்டமைப்பு, ஊடகங்கள். தொலைத்தொடர்பு உள்ளிட்டவை தொடர்பான பல்வேறு விஷயங்கள் குறித்து ஆய்வு மேற்கொண்டு விவாதிப்பதற்காக இந்த மாநாடு ஏற்பாடு செய்யப்பட்டது.
இந்த மாநாட்டில் உரையாற்றிய தலைமை தேர்தல் ஆணையர் திரு சுசில் சந்திரா, சரியான வாக்காளர் பட்டியலை உறுதி செய்வதுடன் அனைத்து வாக்குச் சாவடிகளிலும், அனைத்து வாக்காளர்களுக்கும் சிறப்பான வசதிகளை உறுதி செய்யவேண்டுமென்று தலைமை தேர்தல் அதிகாரிகளை கேட்டுக்கொண்டார். வாக்காளர் பதிவு உள்பட நிலுவையிலுள்ள அனைத்து விண்ணப்பங்கள் குறித்த குறைகளை விரைந்து களைய வேண்டுமென்று அவர் வலியுறுத்தினார். அரசியல் கட்சிகளிடம் குறைபாடுகள், புகார்கள் ஏதேனும் இருந்தால் அதைனைத் தீர்க்க தலைமை தேர்தல் அதிகாரிகள் அவ்வப்போது கட்சிகளுடன் கலந்துரையாட வேண்டுமென்று தலைமை தேர்தல் அதிகாரிகளை அவர் கேட்டுக்கொண்டார்.
தேர்தல் ஆணையர்கள் திரு. ராஜிவ் குமார், திரு அனுப் சந்திரா, முதன்மை செயலர் திரு. உமேஷ் சின்ஹா உள்ளிட்டோர் இந்த மாநாட்டில் கலந்து கொண்டனர். விரைவில் தேர்தல் நடைபெற உள்ள மாநிலங்களைச் சேர்ந்த அதிகாரிகளுடன் ஒரு நாள் ஆய்வுக் கூட்டம் இன்று நடைபெற்றது.
மேலும் விவரங்களுக்கு: https://pib.gov.in/PressReleasePage.aspx?PRID=1774164